***Archaeotherium*** (αρχαιοθήριον - "drevna zvijer") je izumrli rod entelodonata koji je tokom eocena i oligocena (prije 38-24,8 miliona godina; što znači da su postojali 30,8 do 24,8 miliona godina) bio endemičan za Sjevernu Ameriku. *Archaeotherium* je u ramenima imao visinu od oko 1,2 m, bio je dug oko 2 m, a težio oko 270 kg.

Iako je fizički ličio na svinje, *Archaeotherium* je, zajedno sa svim entelodontima, bio u bližem srodstvu sa antrakoterima, vodenim konjima i kitovima. Materijal iz Wyoming Dinosaur Centera ukazuju na to da je *Archaeotherium*, kao i današnji mesojedi, skrivao višak hrane za vremena kada je lov postojao manje uspješan; to su uglavnom ostaci *Teleocerasa*.

Taksonomija
-----------

Lubanja vrste *Archaeotherium mortoni*
Skelet
*Archaeotheriumu* je naziv dao Leidy (1850.). Tipična vrsta je *Archaeotherium mortoni*. Subjektivno je sinonimiziran sa rodom *Entelodon* (Joseph Leidy, 1853.), koji je također subjektivno sinonimiziran sa rodom *Elotherium* (Leidy, 1857.). Leidy (1850.), Peterson (1909.), Scott (1940.), Galbreath (1953.), Russell (1980.), Carroll (1988.) i Effinger (1998.) su ga priključili porodici Entelodontidae.

Morfologija
-----------

Za života je *Archaeotherium* vjerovatno ličio na velikog pekarija sa očnjacima i kvrgama sa strane glave. Imao je visoka ramena, pretpostavlja se za podržavanje njegove teške glave. Imao je sićušan mozak, ali relativno velik *bulbus olfactorius*, što znači da je imao odličan njuh.

Najveća (i tipična) vrsta, *A. mortoni*, bila je agresivan grabežljivac veličine krave, visine do 2 metra. Pronađene su čeljusti nosoroga i kosti drugih sisara koje su na sebi imale tragove ugriza koji odgovaraju očnjacima vrste *A. mortoni*. Očuvani tragovi u Geološkom parku Toadstool pokazuju da se tuda kretao *Subhyracodon*, te se naglo zaustavio i potrčao vidjevši *Archaeotheriuma*, koji je potom krenuo za njim. Smatra se da je za lošijih vremena *Archaeotherium* iskopavao korijenje i gomolj i hranio se njima, slično kao i drugi sisari koji liče na svinje.

### Težina

M. Mendoza, C. M. Janis i P. Palmqvist su istražili jedan primjerak i procijenili da je imao težinu od 1091,8 kg. Drugi primjerak koji su istražili imao je težinu od 129,1 kg.

Vrste
-----

Sljedeće vrste spadaju u rod *Archaeotherium*:

* *Archaeotherium altidens* - sinonim: *Archaeotherium scotti*
* *Archaeotherium coarctatum* - sinonim: *Elotherium arctatum*
* *Archaeotherium lemleyi*
* *Archaeotherium marshi* - sinonim: *Archaeotherium wanlessi*
* *Archaeotherium minimus*
* *Archaeotherium mortoni* (tipična) - sinonimi: *Archaeotherium robustum*, *Arctodon vetustum*, *Elotherium clavum*, *Elotherium crassum*, *Rhinoceros americanus*
* *Archaeotherium palustris*
* *Archaeotherium potens*
* *Archaeotherium ramosus* - sinonim: *Elotherium bathrodon*
* *Archaeotherium trippensis*
* *Eotherium abeli*

Izvori
------

1. ↑  PaleoBiology Database: *Archaeotherium*, basic info
2. ↑  O. A. Peterson. 1909. Memoirs of the Carnegie Museum
3. ↑  W. B. Scott. 1940. The mammalian fauna of the White River Oligocene; Part 4, Artiodactyla; Part 5, Perissodactyla. Transactions of the American Philosophical Society 28(4):363
4. 1 2  Palmer, D. ur. (1999). *The Marshall Illustrated Encyclopedia of Dinosaurs and Prehistoric Animals*. London: Marshall Editions. str. 267. ISBN 978-1-84028-152-1.
5. ↑  M. Mendoza, C. M. Janis, and P. Palmqvist. 2006. Estimating the body mass of extinct ungulates: a study on the use of multiple regression. Journal of Zoology 270

***Archaeotherium*** na Wikimedijinoj ostavi